Surviliškės
Surviliškės (blrs. Сурвілішкі, rus. Сурвилишки) – kaimas Baltarusijoje, Gardino srityje, Vijos rajone, Trobų apylinkėje. Yra ~30 km į pietus nuo Ašmenos, 5 km į šiaurės vakarus nuo Trobų, 3 km nuo Lietuvos Respublikos sienos, prie Trapiatuškos upelio (ir jo tvenkinio). Praeina Trobų–Norviliškių kelias. Veikia mokykla, felčerių ir akušerių punktas, biblioteka, klubas. Yra katalikų Švč. Trejybės bažnyčia (dab. pastatas – 1992 m.), varpinės liekanos, XIX a. dvaro ir parko fragmentai.